cyanic-selkie/wikianc huggingface dataset:
Հռոմեական կայսրության լեզուները
Լեզվական աշխարհագրություն
Կայսրության արևմտյան մասում լատիներենը դարձավ կարևորագույն կրթություն, կրոնի լեզու՝ Ք. ա. առաջին դարում։ Վերջինս կայսրը լատիներենը համարել է կայսրության հիմնաքարերից մեկը։ Կայսրը ցանկացել է սահմանապակել հունարենի ազդեցությունը, սակայն փոքրամասնությունների հանդեպ ոչ ոքու բռնություն չի կիրառվել։ Ժամանակակից հետազոտությունները՝ Բռունո Ռոշետտը համարում էր, որ ռումինիզացիան ոչ թե հռոմեական զավթիչների նախաձեռնությունն է, այլ հռոմը գրաված բնակչության նախաձեռնությունն է։ Նրանք էին որոշողները անցնել լատիներեն լեզվին թե ոչ։ Ներկայումս աշխարհում 1 մլրդ մարդուց ավել խոսում է ռումանական լեզվով։ Բացառություն են համարվում բրիտանիայի և աֆրիկայի ծայրամասերը, որտեղ լավ պահպանվել են նաև տեղական լեզուները ։
Հին Հունական լեզու
Արևելյան մասում պաշտոնական լեզուն հին հունարենն է։ Այստեղ լատիներենը օգտագործվում է որպես բանակի լեզու։
Ուսումնական հաստատություններից միակ լատիներենը հռոմեական իրավունքի Բեյրութի դպրոցն է։
Համաձայնությամբ հռոմեական սենատում թույլատրելի էր հունարեն լեզվով ելույթ ունենալը, այդ թվում առանց թարգմանչի ։ Ալեքսանդր Մակեդոնացու կառավարման օրոք հունարենին մրցակից լեզուներ էին համարվում արաբերենը, հայերենը։ Այդ իրավիճակը ազդել է հունական լեզվի դերի վրա այդ դարաշրջանում։ Միայն հրեաներն են պահպանելիրենց մայրենի լեզուն։
Հոդվածներ
Կատեգորիա:Հռոմեական կայսրություն
Մոլդոնի ճակատամարտ
Մոլդոնի ճակատամարտ, վճռորոշ ճակատամարտ Նորվեգիայի վիկինգների և Անգլիայի թագավորության միջև, որը տեղի է ունեցել 991 թվականի օգոստոսի 10-ին Միացյալ Թագավորության տարածքում։ Այս ճակատամարտը համարվում է Վիկինգների և Անգլիայի միջև տեղի ունեցած ճակատամարտներից կարևորագույնը, որտեղ անգլիացիները հերթական անգամ կրեցին պարտություն։
Առաջինը նախահարձակ եղան վիկինգները։ Վիկինգների նավատորմը շրջանցելով Նորվեգական ծովը հասան Մեծ Բրիտանիա կղզու ափերը։ Շրջանցելով Շոտլանդիան, նորվեգ վիկինգները շվեդ և դանիացի վիկինգների աջակցությամբ հասան Անգլիայի ափերի մոտ։ Մոլդոն քաղաքի մոտ տեղի ունեցավ վճռորոշ ճակատամարտ, որի արդյունքում Անգլիան կորցրեց իր դիրքերը Հյուսիսային Եվրոպայում։
Ճակատամարտում Նորվեգիայի հրամանատար Օլաֆ I-ը հասնելով Իսլանդիա կղզի այն հայտարարեց վիկինգների տիրույթ։ Ճակատամարտի արդյունքում Նորվեգիան հաստատեց իր մերահսկողությունը Հյուսիսային Եվրոպայում։
Արտաքին հղումներ
Կատեգորիա:10-րդ դարի ճակատամարտեր
Դումլուփընարի ճակատամարտ
Դումլուփընարի ճակատամարտ (Μάχη του Τουμλού Μπουνάρ, Dumlupınar Muharebesi or Başkumandanlık Meydan Muharebesi), Հույն- թուրքական երկրորդ պատերազմի վճռական ճակատամարտը ։ Ընդամենը մեկ շաբաթվա մեջ թուրքական գերության մեջ հայտնվեցին 26000 հույն զինվորականներ։ Թուրքական ԶՈւ-երի տնօրինմանը անցավ հունական 200 միավոր հրետանային տեխնիկա։ Ճակատամարտում ջախջախիչ հաղթանակ տարան թուրքերը։ Ճակատամարտի ավարտից հետո Հունաստանում հակակառավարական մեծ ընդվզումներ և շարժումներ սկսվեցին։ 177000-անոց հունական բանակի դեմ դուրս էր եկել 208000-անոց թուրքական բանակը։ Դումլուփընարի ճակատամարտից հետո Մուստաֆա Քեմալ Աթաթուրքի վարկանիշը թուրք հասարակության աչքում էլ ավելի բարձրացավ։
Արտաքին հղումներ
Կատեգորիա:Թուրքիայի պատմություն Կատեգորիա:Հունաստանի պատմություն Կատեգորիա:Մուսթաֆա Քեմալ Աթաթուրք Կատեգորիա:Հույն-թուրքական հարաբերություններ Կատեգորիա:1922 թվականն Օսմանյան կայսրությունում Կատեգորիա:Թուրքիայի անկախության պատերազմ Կատեգորիա:Հույն-թուրքական պատերազմ (1919-1922) Կատեգորիա:Թուրքիայի ճակատամարտեր
Յանա Կլոչկովա
Յանա Ալեքսանդրովնա Կլոչկովա (Яна Олександрівна Клочкова, ), ուկրաինացի լողորդուհի, օլիմպիական հնգակի մեդալակիր, որից չորսը՝ ոսկյա, Օլիմպիական խաղերի պատմության մեջ Ուկրաինայի ամենատիտղոսակիր մարզուհին։ Մասնակցել է երեք ամառային Օլիմպիական խաղերի՝ 2000, 2004 և 2008 թվականներին։
Հրաժեշտ սպորտին
2008 թվականի հունվարին Կլոչկովան հայտարարեց մեծ սպորտից հեռանալու մասին։
2009 թվականի մարտի 24-ին Խարկովի Կլոչկովա փողոցում գտնվող ամբողջովին հանդիսատեսներով լի «Ակվարենա» լողավազանում Ուկրաինայի լողի գավաթի առաջին փուլի ժամանակ տեղի ունեցավ Յանա Կլոչկովայի պաշտոնական «հրաժեշտը ջրին»։ Սկզբում բոլորին էկրանով ցուցադրվեցին կադրեր չեմպիոնուհու կարիերայից, մրցալողերից, մրցանակների հանձնումներից և կյանքի կարևոր դրվագներից։ Այնուհետև պաշտոնական դեմքերը (քաղաքագլուխ Միխայիլ Դոբկին, փոխնահանգապետ Սերգեյ Ստորոժենկո, Ուկրաինայի լողի ֆեդերացիայի նախագահ Օլեգ Դյոմին, կրկնակի օլիմպիական չեմպիոն վոլեյբոլիստ Յուրի Պոյարկով և ուրիշներ) պատմեցին լողորդուհու մասին։ Այնուհետև ծաղիկներ և նվերներ հանձնեցին լողորդուհուն։ Կլոչկովային, մասնավորապես, նվիրեցին կենդանի ոսկե ձկնիկ, իսկ Ստորոժենկո՝ հաղթանակի աստվածուհի Նիկեի արձանիկը։
Անձնական կյանք
Որդին՝ Ալեքսանդր Ալեքսանդրովիչ Կլոչկովը (ծնված 2010 թվականի հունիսի 21-ին ) վրացի մարզիկ և գործարար Լևան Նոդարովիչ Ռոստոշվիլուց է (ծնվել է 1983 թվականին)  ։
Ավգուստ Լանդմեսեր
Կենսագրություն
Ավգուստը եղել է Ավգուստ Ֆրանց Լանդմեսերի և Վիլհելմինա Մագդալինայի միակ զավակը։ 1931 թվականին մորական բարեկամների հետ միասին անդամակցել է Նացիոնալ-սոցիալիստական ​​գերմանական բանվորական կուսակցությանը, որպեսզի աշխատանք գտնի։ 1935 թվականին ամուսնանում է հրեուհի Իրմա Էկլերի հետ և դուրս է գալիս կուսակցության շարքերից։ Դրանից մեկ ամիս անց ընդունվում է Նյուրնբերգի ռասայական օրենքը և արգելեցին գերմանացներին Համբուրգի ՔԿԱԳ-ում ամուսնանալ հրեաների հետ։ Լանդմեսերներն ունեցան երկու դուստրեր՝ Ինգրիդը (ծնվել է 1935 թվականի հոկտեմբերի 25-ին) և Իրենան (ծնվել է 1937 թվականի օգոստոսի 6-ին)։
1937 թվականի հուլիսի սկզբին Ավգուստ Լանդմեսերը փորձեց ապօրինի կերպով ներթափանցել Դանիա, սակայն կալանավորվեց և որոշակի ժամանակ ազատազրկման ենթարկվեց։ Նույն ժամանակ նրա կինը հղի էր երկրորդ երեխայով ու նրան մեղադրանք առաջադրվեց ռասայի պղծության հանցանքով։ 1937 թվականի սեպտեմբերի 15-ին Ավգուստը Համբուրգում ենթարկվեց նախնական կալանքի։ Լենդմեսերը, ենթադրվում է, կարողացել է դատարանին ապացուցել, որ չի գիտեցել կնոջ՝ Իրմա Էկլերի հրեական ծագման մասին։ Արդյունքում, 1938 թվականի մայիսի 27-ին բաց է թողնվում այն պայմանով, որ այլևս կապ չհաստատի կնոջ հետ, իսկ եթե ոչ, ապա կդատապարտվի տաժանակիր աշխատանքի ։
Երեք օր անց գեստապոն նախնական կալանքի վերցրեց նաև Ավգուստի կնոջը՝ ռասայի պղծման մեղադրանքով։ Նա տեղափոխվեց «Ֆուլսբյուտել» բանտ, որտեղից էլ Օրանիենբուրգ համակենտրոնացման ճամբար։ Այդտեղից էլ նրան տեղափոխեցին Լիխտենբուրգ կանանց ճամբար, իսկ դրանից հետո Ռավենսբրյուկ։ Ենթադրվում է, որ 1942 թվականի փետրվարին Իրմա Էկլերին տեղափոխել են Բերնբուրգ բուժման, որտեղ սպանել են 14 հազար այլ կալանավորների հետ միասին։ 1949 թվականի դեկտեմբերի 20-ին Ալտոնայի դատարանը Իրմայի մահվան ամսաթիվը հաստատեց 1942 թվականի ապրիլի 28-ը։
Ավգուստի ու Իրմայի երեխաներին՝ Ինգրիդին ու Իրենային սկզբից տեղափոխեցին քաղաքային որբանոց։ Մորական տատին հաջողվեց այդտեղից վերցնել Ինգրիդին, իսկ կրտսեր դուստրի՝ Իրենան որբանոցում մնաց մինչև 1941 թվականը. այստեղից նրան վերցրին խորթ ծնողները։ Տատիկի մահվանից հետո, 1953 թվականին Ինգրիդը նույնպես որդեգրվեց այլ ընտանիքի կողմից։ Նա դարձավ վաճառողուհի, իսկ Իրենան հաշվապահ ու ուսուցչուհի։
1941 թվականի հունվարի 19-ին Ավգուստ Լանդմեսերը ազատ արձակվեց և սկսեց աշխատել որպես տասնապետ «Պյուստ» տրանսպորտային գործակալությունում ։ 1944 թվականի փետրվարին կանչվել է XIX/999 պատժական գումարտակ և անհայտ կկորել Խորվաթիայում։ Հնարավոր է, որ նա սպանվել է 1944 թվականի հոկտեմբերի 17-ին Ստոն համայնքում ։ 1949 թվականին Ռոստոկի շրջանային դատարանը նրան ճանաչեց զոհված, իսկ մահվան ամսաթիվ ընդունվեց 1949 թվականի օգոստոսի 1-ին։
1951 թվականի ամռանը Ավգուստ Լանդմեսերի և Իրմա Էկլերի ամուսնությունը պաշտոնապես հաստատվել է Համբուրգի սենատի կողմից։ Նույն թվականի աշնանը Ինգրիդն ու Իրենան ստացան հոր ազգանունը։ Սակայն Իրենան շարունակեց կրել մոր ազգանունը։
Լուսանկար
1936 թվականի հունիսի 13-ին Համբուրգի «Blohm + Voss» նավաշինարանում արվել է լուսանկար, որտեղ բոլոր աշխատակիցները նացիստական ողջույն են տալիս։ Ողջույնը նվիրված էր «Horst Wessel» ռազմածովային ուսումնական նավի նավիջեցմանը։ Միայն մեկ մարդ՝ Ավգուստ Լանդմեսերն է կանգնած մարդկանց հոծ խմբի մեջ առանց ձեռքը վեր բարձրացնելու. նա արհամարհանքով քմծիծաղ է տալիս ու կանգնել է ձեռքերը կրծքին խաչած ձևով։
1991 թվականին Իրենա Էկլերը թերթում տեսնում է այս լուսանկարն ու ճանաչում իր հորը՝ Ավգուստ Լանդմեսերին։ Այսպիսով ևս մեկ անգամ իր բողոքն է ներկայացնում Երրորդ ռայխի ռասայական քաղաքականության դեմ։
1996 թվականին Իրենան հրապարակում է «A Family Torn Apart by „Rassenschande“» գիրքը, որտեղ պատմում է իր ընտանիքի պատմության մասին. այստեղ ներկայացվում են շատ փաստաթղթեր ու նամակներ։
Արտաքին հղումներ
Կատեգորիա:Գերմանացիներ Կատեգորիա:Երկրորդ համաշխարհային պատերազմի գերմանացի զինվորականներ Կատեգորիա:Նացիստական Գերմանիայի անձինք
Պնևմառելե
Պնևմառելե, պնեմատիկ ռելե, պնևմաավտոմատիկայի հիմնական տարրերից․ կառավարող տարր, որի համար որպես ընկալող օրգան են ծառայում մեմբրանը (հաճախ էլաստիկ), սիչֆոնը և այլն, իսկ որպես պնևմամեխանիկական փոխակերպիչ (մեխանիկական տեղափոխությունը օդի կամ գազի ճնշման փոփոխության վերածող)՝ ծայրափողակ-սահափականը։ Առավել տարածված մեմբրանային պնևմառելեներում օգտագործում են ինչպես մեկուսացված մեմբրաններ, այնպես էլ դրանց հավաքածուները (մեմբրանային բլոկներ)։ Մեմբրանային պնևմառելեները լինում են անալոգային (անընդհատ) և ընդհատ գործողության։
Կատեգորիա:Ռելե
Լենինի հուշարձան (1935, Տագանրոգ)
Լենինի հուշարձան (Памятник Ленину), քանդակագործական խմբային կոմպոզիցիա Ռուսաստանի Դաշնության Ռոստովի մարզի Տագանրոգ քաղաքում, որը 1935 թվականին տեղադրվել է Ապստամբության հրապարակում` երկաթուղային կայարանի շենքի առջև։ Քանդակագործն է Դավիդ Յակերսոնը։ Ոչնչացվել է 1941 թվականին։
Հուշարձանը
Քանդակագործ Դավիդ Յակերսոնի  ստեղծած հուշարձանն ուներ հետևյալ տեսքը. բարձր բետոնե պատվանդանին, որն ուներ զրահամեքենայի դրվագի տեսք, կանգնած էր քանդակագործական խումբը։ Կենտրոնում Վլադիմիր Լենինն էր, որի շուրջը զինվորի, բանվորի ու բանվորուհու քանդակներ էին (կնոջ քանդակը պատկերում էր հեղափոխական Մ. Պիտերինային) ։ Հողի վրա, հուշարձանի առջևում, նրա երկու կողմից եղել է ևս երկու քանդակ` օդաչուի և տանկիստի ։
Պատմություն
Սա քաղաքում Լենինի երկրորդ արձանն էր։ Առաջինը (որը նաև առաջինն էր ամբողջ Ռոստովի մարզում) 1925 թվականին տեղադրվել էր Պետրոս I-ի հուշարձանի փոխարեն։ Հեղինակը լենինգրադցի քանդակագործ Վ. Վ. Կոզլովն էր։
Հետպատերազմյան տարիներին ոչնչացված հուշարձանի տեղում կառուցվել է ամառային սրճարան, իսկ մեր օրերում այնտեղ գտնվում է «Բատերֆիշ» ձկնային ռեստորանը ։
Անի Ամիրաղյան
Անի Ռուբենի Ամիրաղյան, հայ թենիսիստուհի։ Ամիրաղյանն իր կարիերայի ընթացքում Թենիսի միջազգային ֆեդերացիայի մրցաշարում հաղթել է մեկ անհատական և 5 զուգախաղում։ 2013 թվականի օգոստոսի 12-ին անհատական խաղերում հասել է 422 միավորի, 2016 թվականի հունիսի 27-ին զուգախաղում՝ 505 միավոր։
«Fed Cup» թենիսի մրցաշարում Ամիրաղյանը գրանցել է հաղթանակ-պարտություն՝ 18–17 :
2018 թվականին Խորվաթիայում մասնակցել է «100 miles of Istria» վազքի մարաթոնին և 236 աղջիկների մեջ զբաղեցրել 9-րդ տեղը ։
Արտաքին հղումներ
Կատեգորիա:Հայ թենիսիստներ
Բար սյուր Օբ (շրջան)
Բար սյուր Օբ (Bar-sur-Aube), շրջան (Arrondissement) Ֆրանսիայում, այն շրջաններից որոնք գտնվում են Շամպան - Արդեն երկրամասի Օբ գավառում։ Սուպերֆեկտուրա՝ Բար սյուր Օբ։ Շրջանի բնակչությունը 2006 թվականին կազմել է 29.799 մարդ։ Բնակչության խտությունը կազմում է 25 մարդ/կմ²։ Շրջանի տարածքը կազմում է 1193 կմ² ։
Պատմություն
Բար սյուր Օբ շրջանը վարչականորեն կազմավորվել է 1800 թվականին ։ y 2018 թվականի հունվարին Օբի շրջանների վերակազմավորման արդյունքում Տրուա շրջանից վերցվել և Բար սյուր Օբ շրջանի կազմի մեջ է մտցվել չորս համայնք ։
Ծանոթագրություններ
Կատեգորիա:Ֆրանսիայի շրջաններ
Կաստել Մաջորե
Կաստել Մաջորե (Castel Maggiore) կոմունա Իտալիայում։ Գտնվում է Էմիլիա Ռոմանիա մարզի Բոլոնյա գավառում ։
Բնակչությունը՝ 15 922 մարդ (2001)։ Բնակչության միջին խտությունը՝ 514,9 մարդ/կմ²։ Զբաղեցնում է 30,92 կմ² տարածք։ Փոստային ինդեքս՝ 40013։ Հեռախոսային կոդը՝ 051։
Բնակավայրի հովանավորը համարվում է Անդրեաս առաքյալը։ Բնակավայրի ծնունդը նշվում է ամեն տարի նոյեմբերի 30-ին։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Էմիլիա Ռոմանիայի քաղաքներ
Նիկոլաևյան տաճար (Նյու Յորք)
Նիկոլաևյան տաճար (St. Nicholas Russian Orthodox Cathedral), ուղղափառ տաճար Նյու Յորքում։ Տաճարում է գտնվում է Ռուս ուղղափառ եկեղեցու կենտրոնակայանը ԱՄՆ-ում։ Տաճարը կառուցվել է 1901- 1903 թթ։ Տաճարը գտնվում է East 97 Street, 15 հասցեում։ Տաճարը կառուցել է «John Downey and Son» ընկերությունը։
Հղումներ
Կատեգորիա:Նյու Յորքի տաճարներ
Տելեվիզոր (խումբ)
Տելեվիզոր (Телевизор), խորհրդային և ռուսական ռոք-խումբ։ Հիմնվել է 1984 թ., Լենինգրադում։ Հիմնադիրը և երգերի հեղինակը Միխայիլ Բորզիկինն է։
Պատմություն
1987 թ. խումբը մեծ ժողովրդականություն է ստանում "Отечество иллюзий" ալբոմի թողարկումից և "Պոդոլսկ-87" փառատոնին մասնակցությունից հետո։ Խումբը համերգներ է տալիս Գերմանիայում, Դանիայում, Հոլանդիայում, Բելգիայում, Ֆրանսիայում, Իտալիայում, Լյուքսեմբուրգում։ 2004 թ․ այն արժանացավ FUZZ ամսագրի մրցանակին ։
Ներկայումս "Տելեվիզորը" կանոնավորապես համերգներ է տալիս Մոսկվայում և Սանկտ-Պետերբուրգում, ինչպես նաև Կիևում և այլ քաղաքներում։ 2009 թ. ապրիլին խումբը մեծ համերգով նշեց իր ստեղծման 25-ամյակը, ինչպես նաև թողարկեց նոր ալբոմ՝ "Дежавю"։
Հղումներ
Կատեգորիա:Երաժշտական խմբեր այբբենական կարգով Կատեգորիա:Ռուսական ռոք խմբեր Կատեգորիա:1984 հիմնադրված երաժշտական խմբեր
Աստա Պիլդմյաե
Աստա Պիլդմյաե (Asta Põldmäe, ), էստոնացի գրող։
Կենսագրություն
Աստա Պիլդմյաեն ծնվել է 1943 թվականին Պուուռմանիում։ 1969 թվականին ավարտել է Տարտուի համալսարանի լրագրության բաժինը։ 1969-1975 թվականներին աշխատել է Տարտուի պետական համալսարանի թերթում, 1986 թվականին՝ «Լումինգ» (Loomingu ) գրական ամսագրում ։
Ստեղծագործություններ
Գրում է արձակ ստեղծագործություններ, թարգմանում ֆինն գրողներին։ Նրա մանկական պատմվածքները տպագրվել են «Պիոներ» և «Տյախեկե» («Աստղիկ») ամսագրերում, «Սյադե» թերթում, հաղորդվել են ռադիոյով։
Արտաքին հղումներ
Կատեգորիա:Էստոնացի գրողներ Կատեգորիա:Տարտուի համալսարանի շրջանավարտներ
Լինքոլնը Դալիի աչքերով
Լինքոլնը Դալիի Աչքերով, Սալվադոր Դալիի կողմից ստեղծված ինքնատիպ սահմանափակ քանակով որմնանկար։ Այն համարվում է Դալիի՝ ամենահաճախ ընդօրինակված որմնանկարներից մեկը ։ Դալիի աշխատանքներն ուսումնասիրող փորձագետները նկատել են, որ նկարի նմանակողներից են Ալբերտ Ֆիլդը (Դալիի գրաֆիկական աշխատանքների պաշտոնական կատալոգ. Լիազորված Դալիի կողմից), Ռոբերտ Դեշարնը (Ֆրանսիացի լուսանկարիչ. Սալվադոր Դալիի վաղեմի ընկերը և գործընկերը) և Բերնարդ Ուելը (Բերնարդ Ուել արվեստի փորձագիտական ՍՊԸ ) ։
Լի Քաթերալը իր «Մեծն Դալիի և արվեստի այլ գործերի կեղծումները» գրքում նշում է. «Այսպիսի կեղծումների համար ամենաշատ ներկայացված նկարներից էր Լինքոլնը Դալիի աչքերով աշխատանքը, արտատպվածքներ, որոնց մասին Լոս Անջելեսի արվեստի փորձագետ Դենա Հոլը Հավայիում տեղի ունեցած դատավարության ժամանակ նշել է, որ դարձել է այնքան ծեծված ինչքան բլիթները բլիթների խանութում» ։ «Լինքոլնը Դալիի աչքերով» աշխատանքը ստեղծվել է Դալիի «Գալան խորհում է Միջերկրական ծովի մասին» ստեղծագործության հիման վրա, որը 20 մետր հեռավորության վրա վերափոխվում է Աբրահամ Լինքոլնի դիմանկարի (ի պատիվ Ռոտոկոյի)։ 1974-1976 թվականներին Դալին նկարել է այս նկարի երկու բնօրինակ, որոնք իրար նման են, բայց նույնը չեն։ Առաջինը գտնվում է Իսպանիայում՝ Ֆիգուեարասի թանգարանում։ Երկրորդը գտնվում է Ֆլորիդայում՝ Սանկտ Պետերբուրգում Սալվադոր Դալիի մշտական հավաքածուում ։
Ծանոթագրություններ
Կատեգորիա:Սալվադոր Դալիի նկարներ Կատեգորիա:Իսպանիայի արվեստ Կատեգորիա:1977 նկարներ
Լուպուլուս
Գայլուկը ծաղկող բույսերի ընտանիքին պատկանող միամյա կամ բազմամյա բույս է։ Գայլուկը հատուկ է Հյուսիսային կիսագնդի բարեխառն շրջաններին։ Հոպը գայլուկի տեսակներից է (սերմերի կոները), որպես գարեջրի հիմնական համային բաղադրիչ, լուպուլուսը լայնորեն մշակվում է գարեջրի արդյունաբերության համար։
Նկարագրություն
Չնայած նրան, որ ամերիկյան գրականության մեջ հաճախ հոպին անվանում են «որթատունկ», այն տեխնիկապես խոտ է, ի տարբերություն որթատունկերի, մակաբույծերի, և այլ հավելումների,(իրենց կցելու համար) որթերն ունեն պինդ ցողուններ` կարծր մազերով` բարձրանալու համար։ Բրիտանական գրականության մեջ «որթ» տերմինը ընդհանուր առմամբ վերաբերում է խաղողի սորտին։ Գայլուկը նկարագրվում է որպես երկչոտ բազմամյա խոտաբույս, որը գարնան սկզբին նոր արմատներ է գցում և խոր աշնանը դառնում կոճղարմատ։ Գայլուկները շատ արագ աճում են, իսկ ամենաշատը շաբաթական կարող է լինել 20-ից 50 սանտիմետր (8-ից 20 սմ․): Հոպի ցողունները աճում են ժամացույցի սլաքի ուղղությամբ՝ (բացառությամբ Humulus japonicus- ի)  և եզակի ցողուններ սովորաբար աճում են 2-ից 15 մետր, կախված այն բանից, թե ինչն է նպաստում աճելուն։ Տերևները հակառակը՝ 7-ից 12 սմ տերևաթաղանթով և սրտի ձևով,երկար և լայն, եզրերը կոպիտ ատամնավորված։ Երբ բարձրանալու ընթացքում ցողունները անջատվում են, հորիզոնական բողբոջները աճում են հիմնական ցողունի տերևների միջև՝ միմյանց շուրջը փաթաթված ցողունների ցանց ձևավորելու համար ։
Հոպի արական և իգական ծաղիկները զարգանում են առանձին բույսերի վրա։ Իգական բույսերը, որոնք ունենում են գարեջրի արտադրության մեջ օգտագործվող ծաղիկներ, հաճախ բազմանում են վեգետատիվ կերպով և աճում են արական բույսերի բացակայության դեպքում։ Սա կանխում է փոշոտումը և կենսունակ սերմերի զարգացումը, որոնք երբեմն անցանկալի են համարվում գարեջրի պատրաստման համար` սերմերից դուրս եկած ճարպաթթուների պատճառով ։
Տեսակները
Գոյություն ունի երեք տեսակ՝ որոնցից մեկը հինգ ենթատեսակով. Գարեջրագործների հոպերը հատուկ սորտեր են, որոնք տարածվում են անսեռ բազմացմամբ։
Հոպերի կիրառությունը
Հոպերը եռացնում են համեմունքի հետ գարեջրի պատրաստման համար և երբեմն ավելացնում են խմորիչ։ Դրանք փոխանցում են դառնություն, համ, ինչպես նաև բույր պատրաստի արտադրանքին :Չորացած կատկինը, որոնց սովորաբար անվանում են հոպ կոններ, օգտագործում են որպես հոպի թուրմ կամ հոպի ներարկում պատրաստելու համար ։
Հոպ քիմիան և դեղաբանությունը
Գարեջրացման գործընթացին ավելացնելով բնութագրվող դառնությունը,որը հիմնականում պայմանավորված է դառը թթուների առկայությամբ, պատված են ացիլֆլորլոկլինոլի ածանցյալներով ։ Դառը թթուները բաժանվում են ալֆա-թթուների, իսկ բետա-թթուները՝ լուպուլոնի հիմնական միացությունի, ալֆա-թթուները կոնֆորմացվում են խմորվելու ընթացքում կազմում են իզո-ալֆա թթուներ, որոնք ունեն դառը համ։ Այս հոպ թթուները վինիլոգրաթթուներ են, թթվային օղակի էնոլները` օղակի և փոխարինող կարբոնիլային խմբերի հետ համատեղ :Հումուլուսի սեռի բույսերը արտադրում են տերպենոֆենոլիկ նյութափոխանակիչներ ։ Նախնական հետազոտության շրջանակներում՝ հոպը պարունակում է նաև քսանթոհումոլ, նախնիլացված կալկոն և այլ միացություններ ։
Ծանոթագրություններ
Կատեգորիա:Դեղաբույսեր Կատեգորիա:1753 թվականին նկարագրված բույսեր Կատեգորիա:Կանեփազգիներ
Ռիվերսայդի եկեղեցի
Ռիվերսայդի եկեղեցի (Riverside Church), կաթոլիկ եկեղեցի Նյու Յորքում, Մանհեթեն թաղամասում։ Եկեղեցին կառւոցվել է 1928— 1930 թթ.։ Եկեղեցին պատկանում է նեոգոթիկ ոճին։ Եկեղեցին կառուցվել է Ջոն Ռոքֆելլեր կրտսերի պատվերով։ Եկեղեցին գտնվում է Ռիվերսայդ-Դրայվ 490 հասցեում։ Եկեղեցու զանգակատան բարձրությունը 119,5 մետր է։
Կատեգորիա:Նյու Յորքի եկեղեցիներ
Բազմաքանակ Կատերիններ
«Բազմաքանակ Կատերիններ» (An Abundance of Katherines), Ջոն Գրինի դեռահասային գրականության վեպերից ։ Հրատարակվելով 2006 թվականին՝ այն ներկայացվել է Մայքլ Լ․ Փրինց մրցանակին ։ Վեպը բաղկացած է նաև հավելվածից՝ գրված Ջոն Գրինի մտերիմ ընկեր Դանիել Բիսսի կողմից, որը բացատրում է որոշ բարդ մաթեմատիկական հավասարումներ, որոնք գլխավոր հերոսը՝ Քոլինը, հաճախ օգտագործում է։
Ծանոթագրություններ
Կատեգորիա:2006 գրքեր
Բերնարդու Սիլվա
Բերնարդու Սիլվա (Bernardo Silva, ), պորտուգալացի պրոֆեսիոնալ ֆուտբոլիստ։ Ներկայումս հանդես է գալիս անգլիական Մանչեսթեր Սիթիի և Պորտուգալիայի ազգային հավաքականի կազմում։ Խաղում է հարձակվողական կիսապաշտպանի և աջ վինգերի դիրքում ։
Բենֆիկա
Սիլվան Բենֆիկայի ակադեմիայի սան է  ։ Առաջին հանդիպումը Բենֆիկա B-ի կազմում անցկացրեց 2013 թվականի օգոստոսի 10-ին՝ Տրոֆենսիի դեմ խաղում ։ Իր պրոֆեսիոնալ դեբյուտը Սիլվան նշեց հոկտեմբերի 19-ին՝ Պորտուգալիայի գավաթի Սինֆաեսի դեմ խաղում  ։ Առաջին և միակ հանդիպումը Պորտուգալիայի առաջնությունում նա անցկացրեց 2014 թվականի մայիսի 10-ին՝ փոխարինման մտնելով Պորտուի դեմ խաղում ։ 2013-14 մրցաշրջանում Բենֆիկա B-ի կազմում անցկացրած հանդիպումների համար Սիլվան ճանաչվեց ԼիգաՊրո-ի տարվա հայտնություն ։ Այս մրցաշրջանում նա Բենֆիկայի հետ նվաճեց ազգային տրեբլ՝ հաղթելով Պորտուգալիայի առաջնությունը, Պորտուգալիայի գավաթը և Պորտուգալիայի լիգայի գավաթը ։
Մոնակո
2014 թվականի օգոստոսի 7-ին Սիլվան 1 տարվա վարձավճարով տեղափոխվեց Մոնակո ։ Իր դեբյուտը ակումբի կազմում նշեց օգոստոսի 17-ին՝ փոխարինելով Լուկաս Օկամպոսին Բորդոյի դեմ խաղում  ։ Առաջին հանդիպումը եվրոպական առաջնություններում անցկացրեց սեպտեմբերի 16-ին՝ Չեմպիոնների Լիգայի խմբային փուլի Բայեր Լևերկուզենի դեմ խաղում ։ Իր առաջին գոլը Լիգա 1-ում խփեց դեկտեմբերի 14-ին՝ Օլիմպիկ Մարսելի դեմ խաղում ։ 2015 թվականի հունվարի 17-ին պորտուգալացին խփեց Նանտի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ Հունվարի 20-ին Մոնակոն գնեց Սիլվայի լրիվ տրանսֆերը 15.75 միլիոն եվրոյի դիմաց  ՝ ֆուտբոլիստի հետ կնքելով 4.5 տարվա պայմանագիր  ։ Փետրվարի 20-ին նա գոլ խփեց Նիսի դեմ հանդիպման 85-րդ րոպեին, իսկ հանդիպումն ավարտվեց 1-0 հաշվով ։ Ապրիլի 10-ին Սիլվան դուբլ ձևակերպեց Կանի դեմ խաղում  ։ Մայիսի 16-ին նա գոլի և գոլային փոխանցման հեղինակ դարձավ Մեցի դեմ խաղում՝ օգնելով Մոնակոյին հաղթել 2-0 հաշվով ։ Իր առաջին մրցաշրջանում Սիլվան անցկացրեց 45 հանդիպում՝ դառնալով 10 գոլի և 4 գոլային փոխանցման հեղինակ ։
2015 թվականի օգոստոսի 10-ին Սիլվան երկարաձգեց իր պայմանագիրը Մոնակոյի հետ մինչև 2020 թվականը  ։ Սեպտեմբերի 27-ին պորտուգալացին գոլի հեղինակ դարձավ Գենգանի դեմ խաղում, իսկ հանդիպումն ավարտվեց 3-3 հաշվով ։ Հոկտեմբերի 25-ին նա խփեց Ռեյմսի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին ։ 2016 թվականի հունվարի 3-ին Սիլվան 2 գոլային փոխանցում տվեց Ֆրանսիայի գավաթի Սեն-Ժան Բյուլիի դեմ խաղում ։ Հունվարի 24-ին նա գոլի և գոլային փոխանցման հեղինակ դարձավ Թուլուզի դեմ խաղում ։ Ապրիլի 30-ին պորտուգալացին գոլ խփեց Գենգանի դեմ խաղում՝ օգնելով Մոնակոյին հաղթել 3-2 հաշվով ։ 2015-16 մրցաշրջանում Սիլվան անցկացրեց 44 հանդիպում բոլոր մրցաշարերում՝ դառնալով 7 գոլի և 3 գոլային փոխանցման հեղինակ ։
2016 թվականի օգոստոսի 12-ին Սիլվան գոլի և գոլային փոխանցման հեղինակ դարձավ Գենգանի դեմ խաղում, իսկ հանդիպումն ավարտվեց 2-2 հաշվով ։ Հոկտեմբերի 18-ին պորտուգալացին գոլ խփեց Չեմպիոնների Լիգայի խմբային փուլի ԲԿՄԱ Մոսկվայի դեմ հանդիպման 87-րդ րոպեին՝ փրկելով Մոնակոյին պարտությունից ։ Դեկտեմբերի 10-ին նա 2 գոլային փոխանցում տվեց Բորդոյի դեմ խաղում ։ 2017 թվականի հունվարի 15-ին Սիլվան դուբլ ձևակերպեց Օլիմպիկ Մարսելի դեմ խաղում  ։ Հունվարի 29-ին պորտուգալացին հավասարեցրեց Պարի Սեն-Ժերմենի դեմ հանդիպման հաշիվը խաղի վերջին րոպեին  ։ Ապրիլի 1-ին նա թիմի մեկնարկային կազմում խաղադաշտ դուրս եկավ Ֆրանսիայի լիգայի գավաթի եզրափակչի Պարի Սեն-Ժերմենի դեմ խաղում, սակայն Մոնակոն պարտվեց 4-1 հաշվով  ։ 2016-17 մրցաշրջանում Մոնակոն հաղթեց Լիգա 1-ը , ինչպես նաև՝ հասավ Չեմպիոնների Լիգայի կիսաեզրափակիչ  , որտեղ պարտվեց Յուվենտուսին  ։ Պորտուգալացին ընդգրկվեց Լիգա 1-ի խորհրդանշական հավաքականում ։ Մոնակոյի կազմում Սիլվան անցկացրեց 147 հանդիպում՝ դառնալով 28 գոլի և 19 գոլային փոխանցման հեղինակ  ։
Մանչեսթեր Սիթի
2017 թվականի մայիսի 26-ին Սիլվան 5 տարվա պայմանագիր կնքեց Մանչեսթեր Սիթիի հետ  ։ Ակումբը նրա համար վճարեց 50 միլիոն եվրո և ևս 20 միլիոն եվրո բոնուսների դեպքում   ։ Իր դեբյուտը Պրեմիեր Լիգայում Սիլվա նշեց օգոստոսի 12-ին՝ փոխարինելով Սերխիո Ագուերոյին Բրայթոն ընդ Հոուվ Ալբիոնի դեմ խաղում ։ Իր առաջին գոլը Մանչեսթեր Սիթիի կազմում խփեց հոկտեմբերի 14-ին՝ Ստոկ Սիթիի դեմ խաղում ։ Դեկտեմբերի 19-ին Սիլվան գոլ խփեց Անգլիայի լիգայի գավաթի քառորդ եզրափակչի Լեսթեր Սիթիի դեմ խաղում ։ 2018 թվականի մարտի 4-ին պորտուգալացին խփեց Չելսիի դեմ հանդիպման միակ գնդակը՝ 1-0 հաշվով հաղթանակ պարգևելով իր թիմին  ։ Իր առաջին մրցաշրջանում Սիլվան անցկացրեց 53 հանդիպում բոլոր մրցաշարերում՝ դառնալով 9 գոլի ու 11 գոլային փոխանցման հեղինակ, իսկ Մանչեսթեր Սիթին հաղթեց Պրեմիեր Լիգան ու Անգլիայի լիգայի գավաթը ։
2018 թվականի օգոստոսի 5-ին Սիլվան թիմի մեկնարկային կազմում խաղադաշտ դուրս եկավ Անգլիայի սուպերգավաթի Չելսիի դեմ խաղում ՝ այս խաղում դառնալով գոլային փոխանցման հեղինակ և օգնելով Մանչեսթեր Սիթիին նվաճել գավաթը ։ Օգոստոսի 12-ին նա գոլ խփեց Արսենալի դեմ խաղում, իսկ հանդիպումն ավարտվեց 2-0 հաշվով ։ Սեպտեմբերի 22-ին պորտուգալացին գոլի և գոլային փոխանցման հեղինակ դարձավ Կարդիֆ Սիթիի դեմ խաղում  ։ Նոյեմբերի 11-ին Սիլվան 2 գոլային փոխանցում տվեց Մանչեսթեր Յունայթեդի դեմ խաղում  ։ 2019 թվականի փետրվարի 24-ին նա իրացրեց իր 11-մետրանոցը Անգլիայի լիգայի գավաթի եզրափակչի Չելսիի դեմ խաղում ՝ օգնելով իր թիմին հաղթել գավաթը հետխաղյա 11-մետրանոցների հարվածաշարում և ճանաչվելով եզրափակչի լավագույն ֆուտբոլիստ ։ Մարտի 12-ին պորտուգալացին գոլի և 2 գոլային փոխանցման հեղինակ դարձավ Չեմպիոնների Լիգայի 1/8 եզրափակչի Շալկե 04-ի դեմ խաղում  ։ Մարտի 13-ին Սիլվան երկարաձգեց իր պայմանագիրը ակումբի հետ մինչև 2025 թվականը    ։ Մարտի 16-ին նա գոլի և գոլային փոխանցման հեղինակ դարձավ Անգլիայի գավաթի Սուոնսիի դեմ խաղում ։ Մարտի 30-ին՝ Ֆուլհեմի դեմ խաղում Սիլվան դարձավ գոլի և գոլային փոխանցման հեղինակ, իսկ հանդիպումն ավարտվեց 2-0 հաշվով  ։ Մայիսի 18-ին նա 2 գոլային փոխանցում տվեց Անգլիայի գավաթի եզրափակչի Ուոթֆորդի դեմ խաղում ՝ օգնելով Սիթիին հաղթել 6-0 հաշվով և նվաճել գավաթը ։ 2018-19 մրցաշրջանում Սիլվան անցկացրեց 51 հանդիպում՝ դառնալով 13 գոլի և 14 գոլային փոխանցման հեղինակ, ընդգրկվելով Պրեմիեր Լիգայի խորհրդանշական հավաքականում  և ճանաչվելով ակումբի տարվա լավագույն ֆուտբոլիստ ։ Մանչեսթեր Սիթին հաղթեց նաև Պրեմիեր Լիգան ՝ նվաճելով տեղական թրեբլ  ։
2019 թվականի օգոստոսի 4-ին Սիլվան իրացրեց 11-մետրանոցը Անգլիայի սուպերգավաթի Լիվերպուլի դեմ խաղում ՝ օգնելով Մանչեսթեր Սիթիին հաղթել հետխաղյա 11-մետրանոցների հարվածաշարում և նվաճել գավաթը ։
Միջազգային կարիերա
Սիլվան ներկայացրել է Պորտուգալիան մինչև 19 և մինչև 21 տարեկանների երիտասարդական հավաքականներում  ։ 2013 թվականի հուլիսին նա Մ19 հավաքականի կազմում մասնակցեց Եվրոպայի առաջնությանը ՝ անցկացնելով 4 հանդիպում և ընդգրկվելով մրցաշարի խորհրդանշական հավաքականում ։ Նա գոլի հեղինակ դարձավ կիսաեզրափակչի Սերբիայի դեմ խաղում, սակայն Պորտուգալիան պարտվեց հետխաղյա 11-մետրանոցների հարվածաշարում՝ դուրս մնալով առաջնությունից։ Մրցաշարից հետո Սիլվան ներառվեց Եվրոպայի 10 լավագույն մինչև 19 տարեկան ֆուտբոլիստների ցանկում ։ 2015 թվականին նա մասնակցեց Եվրոպայի Մ21 առաջնությանը՝ դառնալով գոլի և գոլային փոխանցման հեղինակ անցկացրած 5 հանդիպումներում ։ Սիլվան ընդգրկվեց մրցաշարի խորհրդանշական հավաքականում , իսկ Պորտուգալիան հասավ առաջնության եզրափակիչ, որտեղ հետխաղյա 11-մետրանոցների հարվածաշարում պարտվելով Շվեդիային ։
Պորտուգալիայի ազգային հավաքականում իր դեբյուտը Սիլվան նշեց 2015 թվականի մարտի 31-ին՝ մեկնարկային կազմում խաղադաշտ դուրս գալով Կաբո Վերդեի դեմ ընկերական խաղում ։ 2016 թվականի մայիսի 18-ին նա վնասվածքի պատճառով դուրս մնաց Պորտուգալիայի՝ Եվրո 2016-ի համար կազմից   ։ Իր առաջին գոլը ազգային հավաքականի կազմում խփեց սեպտեմբերի 1-ին՝ Ջիբրալթարի դեմ խաղում՝ այս խաղում դառնալով նաև 2 գոլային փոխանցման հեղինակ  ։ Պորտուգալիայի հավաքականի կազմում Սիլվան մասնակցեց 2017 թվականի Կոնֆեդերացիաների գավաթին   ։ Այստեղ նա անցկացրեց 3 հանդիպում ՝ գոլի հեղինակ դառնալով խմբային փուլի Նոր Զելանդիայի դեմ խաղում  ։ Պորտուգալիան զբաղեցրեց 3-րդ հորիզոնականը առաջնությունում ՝ 3-րդ տեղի համար խաղի լրացուցիչ ժամանակում հաղթելով Մեքսիկային  ։
2018 թվականի մայիսին Սիլվան ընդգրկվեց Պորտուգալիայի՝ աշխարհի առաջնության համար վերջնական կազմում ։ Առաջնությունում նա անցկացրեց 4 հանդիպում, իսկ Պորտուգալիան դուրս մնաց 1/8 եզրափակչում  ՝ 2-1 հաշվով պարտվելով Ուրուգվային  ։ 2019 թվականի մայիսի 23-ին Սիլվան ընդգրկվեց ՈՒԵՖԱ Ազգերի Լիգայի եզրափակիչ փուլի համար վերջնական կազմում   ։ Նա 2 գոլային փոխանցման հեղինակ դարձավ կիսաեզրափակչի Շվեյցարիայի դեմ խաղում, իսկ հանդիպումն ավարտվեց 3-1 հաշվով  ։ Սիլվան գոլային փոխանցում տվեց Գոնսալու Գեդեշին եզրափակչի Նիդերլանդների դեմ խաղում, ով խփեց հանդիպման միակ գնդակը  ՝ 1-0 հաշվով հաղթանակ պարգևելով իր թիմին և օգնելով Պորտուգալիային նվաճել գավաթը ։ Սիլվան ճանաչվեց Ազգերի Լիգայի եզրափակիչ փուլի լավագույն ֆուտբոլիստ և ընդգրկվեց մրցաշարի խորհրդանշական հավաքականում ։
Ակումբային վիճակագրություն
2019 թվականի սեպտեմբերի 20-ի դրությամբ
Միջազգային վիճակագրություն
2019 թվականի սեպտեմբերի 20-ի դրությամբ
Ակումբային
Բենֆիկա
Մոնակո
Մանչեսթեր Սիթի
Միջազգային
Պորտուգալիա Մ21
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Պորտուգալացի ֆուտբոլիստներ Կատեգորիա:Պորտուգալիայի հավաքականի ֆուտբոլիստներ Կատեգորիա:Բենֆիկայի ֆուտբոլիստներ Կատեգորիա:Մոնակոյի ֆուտբոլիստներ Կատեգորիա:Մանչեսթեր Սիթիի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ
Կորրիենտես
Կորրիենտես (Corrientes), քաղաք Արգենտինայի հյուսիս-արևելքում, համանուն նահանգի վարչական կենտրոնն է։ Գտնվում է Պարանա գետի արևելյան ափին, ծառայում է որպես նավահանգիստ, ինչպես նաև երկաթուղային հանգույց։ Քաղաքում զարգացած է գյուղատնտեսական մթերքների վերամշակման արդյունաբերությունը։
Պատմություն
Նախքան եվրոպական գաղութացումը տարածաշրջանում հիմնականում ապրում էին գուարանի հնդկացիներ։ 1516 թվականին այստեղ է ուղարկվել առաջին իսպանական արշավախումբը, սակայն դրա մասնակիցները հարձակման են ենթարկվել և սպանվել։ 1527 թվականին քաղաքում կառուցվել է Sancti Spiritu ամրոցը։ Խուան Տորես դե Վերա ի Արագոնը քաղաքը հիմնադրել է 1588 թվականի ապրիլի 3-ին։ Ի սկզբանե այն կոչվում էր San Juan de Vera de las Siete Corrientes, բայց հետո կրճատվել է և դարձել է Corrientes: Հետագայում քաղաքը սկսել է կարևոր դեր խաղալ, քանի որ գտնվում է Բուենոս Այրեսի և Պարագվայի մայրաքաղաք Ասունսյոնի միջև։
Նկարագրություն
Կորրիենտեսում գաղութային ու ժամանակակից ճարտարապետություններն իրար են խառնված։ Այստեղ աճում են ժակարանդայի ծառեր և ցիտրուսային բույսեր։ Քաղաքում ամեն տարի կազմակերպվում են խոշոր պարահանդեսներ։ Տարեկան միջին ջերմաստիճանը կազմում է 20 °C (առավելագույնը՝ 33 °C, նվազագույնը՝ 10 °C), տեղումների միջին քանակը հասնում է մինչև 1200 մմ ։ Պարանա գետը ծառայում է որպես Չակո նահանգի սահման։ Հակառակ ափին գտնվում է այդ նահանգի մայրաքաղաքը՝ Ռեսիստենսիան։ Գետի հոսանքն ի վեր գտնվում է Յասիրետա հիդրոէլեկտրակայանը։ Քաղաքից հինգ կիլոմետր հեռավորության վրա գտնվում է Doctor Fernando Piragine Niveyro International Airport միջազգային օդանավակայանը։
Արտաքին հղումներ
Կատեգորիա:1588 թվականին հիմնադրված բնակավայրեր Կատեգորիա:Արգենտինայի քաղաքներ
Խոսակցական լեզու
Խոսակցական լեզուն ոչ միայն գրական լեզուն տիրապետող հանրության բանավոր, անկաշկանդ խոսքն է, այլև հասարակության այն մասի խոսքը, որի համար գրական լեզուն սովորաբար հաղորդակցման միջոց չէ ։
Նկարագրություն
Լեզվաբանության մեջ առանձնացվում են խոսակցական լեզվի երկու դրսևորումներ՝ գրական-խոսակցական և ժողովրդական-խոսակցական։ Գրական լեզվի խոսակցական տարբերակը, որում հիմնականում պահպանվում է լեզվական նորման, գործածվում է հանդիսավոր իրադրությունների ժամանակ (ժողովներ, պաշտոնական հանդիպումներ, ընկերական միջավայր, հիմնարկ-ձեռնարկություններ, ուսումնական հաստատություններ և այլն)։ Իսկ ժողովրդախոսակցական լեզուն, որը գերազանցապես իրանում է առօրյա-խոսակցական ոճում, գործածվում է ոչ պաշտոնական, ոչ հանդիսավոր իրադրությունների մեջ (տանը, ընկերների հետ մտերմիկ խոսակցության ժամանակ, մարզադաշտում, փողոցում և այլուր)։ Խոսակցական լեզուն ունի հանպատրաստից, առանց նախապատրաստվելու դրսևորում։ Հետևաբար խոսկացական լեզվում հաճախ ձևավորվում են, այսպես կոչված, դիպվածային(օկազիոնալ) բառեր, որոնք ստեղծվում են հաղորդակցման տվյալ գործընթացում և համարվում են անհատական նորաբանություններ (օրինակ՝ խաշիստ, տոկոսացավ, փողնախարար և այլն)։ Խոսակցական լեզվի հատկապես ժողովրդախոսակցական տարբերակին բնորոշ են նաև բարբառային բառեր կամ արտահայտություններ (չոբան, ազիզ ջան և այլն), դարձվածքներ (գույնը գցել, աչքը մտնել և այլն), ժարգոնային (ծածկալեզվյան) բառեր (շպո-ծածկաթերթիկ, թույն մեքենա- շատ լավ ավտոմեքենա) և այլն, հասարակաբանություններ և գռեհկաբանություններ (շնթռել, ռեխ և այլն)։ Խոսակցական լեզվի կարևոր առանձնահատկություններից է նաև լեզվական միջոցների խնայողությունը, խոսքի սեղմությունն ու հակիրճությունը, որը պայմանավորված է նաև խոսքային իրադրությամբ և դրսևորվում է լեզվի բոլոր մակարդակներում՝ սկսած բառօգտագործումից մինչև շարահյուսական կառույցները։ Քանի որ խոսակցական լեզուն հիմնականում երկխոսական բնույթի է, ուստի կարևորվում է հնչերանգի դերը։ Հնչերանգը ծառայում է նախադասության բովանդակության ճիշտ բացահայտմանը, այսինքն՝ ընդգծում է, թե նախադասության բովանդակության համար որն է հատկանշական՝ հիացո՞ւմը, զայրո՞ւյթը, անբավականությո՞ւնը և այլն։
Աղբյուրներ
Լ. Եզեկյան, Հայոց լեզվի ոճագիտություն, Եր., 2003, էջ 69-83։
Տե՛ս նաև
Էդ. Աղայան, Լեզվաբանության ներածություն, Եր., 1967:
Պ. Պողոսյան, Խոսքի մշակույթի և ոճագիտության հիմունքներ, Եր., 1990:
Կատեգորիա:Ոճաբանություն
Խաչատուր Փիլիկյան
Կենսագրություն
1957 թվականին Հռոմում ուսանել է ճարտարապետություն, ապա սովորել Հռոմի Գեղարվեստի ակադեմիայում՝ պրոֆեսոր Պիթորիի մոտ։ Միաժամանակ դասեր է վերցրել կոնսերվատորիայի երգի դասարանում։ 1961 թվականին Հռոմում կազմակերպված ցուցահանդեսում նա արժանացել է միջազգային 2-րդ մրցանակի։ 1967 թվականին Բեյրութում կազմակերպել է իր գործերի ցուցահանդեսը ։
Ծանոթագրություններ
Կատեգորիա:Հայ նկարիչներ Կատեգորիա:Հայ գեղանկարիչներ Կատեգորիա:Հայ արվեստագետներ
Ես ատում եմ Համլետին
«Ես ատում եմ Համլետին» (I Hate Hamlet), ամերիկացի գրող Պոլ Ռուդնիկի կատակերգությունը։ Առաջին անգամ բեմադրվել է Բրոդվեյում 1991 թվականին։
Կատակերգությունում ներկայացվում է երիտասարդ կինոդերասան Էնդրյու Ռալլիի պատմությունը, ով հաստատվել է Համլետի դերում։ Ներկայացմանը նրան օգնում է նախապատրաստվել հայտնի դերասան Ջոն Բերիմորի ուրվականը։ Ստեղծագործության վերնագիրը վերցված է Էնդրյուի խոսքից, որ նա բացականչում է հուսահատության պահին՝ վախենալով իր դերի դժվար լինելուց։
Սյուժե
Գործողությունները ծավալվում են Նյու Յորքում՝ մի բնակարանում, որտեղ նախկինում ապրել է դերասան Ջեն Բերիմորը, ով փառքի է արժանացել Համլետի դերը կատարելւ շնորհիվ։
Այդ բնակարան է տեղափոխվում երիտասարդ հեռուստադերասան Էնդրյու Ռալլին, որ ստացել է Համլետի դերը Սենտրալ Պարկում բեմադրվող ներկայացման մեջ, սակայն դեռևս կասկածում է, թե արժի արդյոք կատարել այդ դերը։
Էնդրյուի հարսնացուն պաշտում է Շեքսպիրին, երազում է, որ Էնդրյուն խաղա Համլետի դերը, և ինքն էլ ուզում է կատարել Օֆելյայի դերը (սակայն նրան տալիս են միայն Օֆելյայի ընկերուհու դերը)։ Լոս Անջելեսում աշխատող պրոդյուսեր Լեֆկովիցը պնդում է, թե Էնդրյուն միայն ժամանակ է կորցնում։ Նա Էնդրյուին առաջարկում է մեծ գումարով նկարահանվել հեռուստասերիալում։
Երբ Էնդրյուն արդեն պատրաստ է հրաժարվել դերից, հայտնվում է Ջոն Բերիմորի ուրվականն ու համոզում ընդունել դերը։ Մի անի շաբաթ Բերիմորը Էնդրյուին նախապատրաստում է Համլետի դերին՝ նրան փոխանցելով թատերական արվեստի գաղտնիքներն ու իր կայնքի փորձը։
Պրեմիերան անցնում է վատ և արժանանում քննադատների բացասական արձագանքին։ Էնդրյուն դժգոհ է իր կատարումից։ Նրա կարծիքով՝ ողջ պիեսից ինքը հաջողությամբ կատարեց միայն «Լինել, թե չլինել» մենախոսությունը։ Սակայն այդ մենախոսության կատարման ընթացքում նա զգացել է այն, ինչ չի զգացել նախկինում, երբ նկարահանվում էր սերիալներում։ Այդ պատճառով էլ նա վճռականապես մերժում է Լեֆկովեցի առաջարկը՝ վերադառնալ Հոլիվուդ։ Բերիմորի ուրվականն Էնդրյուին սովորեցնում է վերջին հմտությունը՝ վեհապանծորեն ու զավեշտաբար խոնարհվել հանդիսատեսին և անհետանալ։ Դրանից հետո Էնդրյուն, ինչպես նաև ներկայացման մյուս դերասանները փորձում են հանդիսատեսին խոնարհվելիս նմանակել Բերիմորի խոնարհումը ։
Բեմադրություններ
Պիեսը հրատարակվել է Dramatists Play Service-ում։ Առաջին անգամ բեմադրվել է Բրոդվեյում՝ Վալտեր Քերի թատրոնում (Walter Kerr Theatre): Պրեմիերան կայացել է 1991 թվականի ապրիլի 8-ին ։ Էնդրյու Ռալլիի գլխավոր դերը կատարել է Էվան Հենդլերը։
Նիկոլ Ուիլյամսոնը, որ կատարել է Ջոն Բերիմորի դերը բրոդվեյյան առաջին բեմադրության մեջ, հայտնի է եղել իր ծանր բնավորությամբ և հետզհետե նրա հարաբերությունները վատացել են ներկայացման մասնակիցների մեծ մասի հետ։ Արդյունքում նա վիրավորել է Էվան Հենդլերին սուսերներով մենամարտի տեսարանի ժամանակ։ Հետագայում նա լքել է ներկայացումը ։
1991 թվականին պիեսը ներկայացվել է ընդհանուր առմամբ 88 անգամ ։
Դրանից հետո այն բազմիցս բեմադրվել է այլ թատրոններում։ Մասնավորապես այն ներկայացվել է Յուտայի Շեքսպիրյան փառատոնում (Utah Shakespeare Festival, 2002) և Կոլորադոյի Շեքսպիրյան փառատոնոմ (Colorado Shakespeare Festival, 2014) :
Արտաքին հղումներ
Կատեգորիա:1991 գրքեր Կատեգորիա:Անգլերեն պիեսներ
Սիմոն Նեսման
Սիմոն Նեսման, կանադացի մոդել։
Վաղ տարիներ
Ավարտելուց հետո մեկնում է Նյու Յորք՝ իր մոդելային գործունեությունը սկսելու համար և մնում քաղաքում հաջորդ հինգ տարին։ Քանի որ դպրոցում նա հետաքրքրված էր բասկետբոլով, նա կրկին վերադառնում է Կանադա և շարունակում իր բասկետբոլային գործունեությունը Քուեսթի համալսարանում ։
Գործունեություն
Կրկին վերադառնալով մոդելային աշխարհ, նա դառնում է Ջորջիո Արմանի ընկերության դեմքը։ Գովազդել է Վերսաչե, D&G, Givenchy, Քելվին Քլայն, Ռալֆ Լոուրեն, Լանվին, Yves Saint Laurent, Barneys, Գապ և Ջոն Գալիանո բրենդների և դիզայներների հավաքածուները։ 2012 թվականին հայտնվել է Մադոննայի «Girl Gone Wild» տեսահոլովակում։ Նա քայլել է անցուղով Սալվատոր Ֆերագամոյի, Ռոբերտո Կավալիի, Թոմի Հիլֆիգերի, Ջորջիո Արմանիի, Վիկտոր և Ռոլֆի, Lacoste–ի, DSquared²–ի, Նարկիսո Ռոդրիգեսի և Մայքլ Կորսի համար։ Հայտնվել է Vogue, Details, Numéro, V Man և L'Officiel Hommes ամսագրերի շապիկներին։
Գովազդել է A/X Armani Exchange–ի գարուն 2011 հավաքածուն Կլարա Ալոնսոյի, Ալեհանդրա Ալոնսոյի, Մառլոն Տեյշեյրայի և Ֆրանցիսկո Լաչովսկիի հետ միասին ։
2012 թվականի գարնանը գովազդել է Ջորջիո Արմանիի «Acqua di Gio Essenza» օծանելիքը։ Լուսանկարիչը Բրյուս Վեբերն էր։ Նեսմանը հայտնվել է օծանելիքի տեսահոլովակում և պիտակում ։
2010–ից 2014 թվականներին աշխատել է դիզայներ Մայքլ Կորսի համար, մոդել Կարմեն Պիդալուի հետ միասին։ 2015 թվականին Նեսնամնն ու մոդել Կարա Դելևինը նկարահանվեցին Սեբաստիան Ֆաենայի կողմից Կալիում «John Hardy» զարդեղենի գարուն/ամառ ցուցադրությունների համար ։
Անձնական կյանք
Նեսմանի սիրած զբաղմունքը՝ ալիքասահքն է ։
Ծանոթագրություններ
Կատեգորիա:Կանադացի մոդելներ Կատեգորիա:Մոդելներ այբբենական կարգով
Չամարտին (կայարան)
Չամարտին կայարան (Estación de Chamartín), երկաթուղային կայարան Մադրիդում։ Գտնվում է քաղաքի հյուսիսում համանուն վարչական շրջանում։ Համարվում է Մադրիդի երկրորդ երկաթուղային կայարանը, քաղաքի կենտրոնում գտնվող Ատոչա կայարանից հետո։ Չամարտին կայարանից երկաթուղային փոխադրումներ են իրականացվում Պիրենեյան թերակղզու հյուսիս արևելյան ուղղությամբ, Սալամանկայից մինչև Իրունա երկաթուղային մայրուղու երեք հիմնական ուղղություններով, գլխավոր հյուսիսային ճանապարհով Մադրիդը միանում է Անդայի հետ (Մադրիդ-Ավիլա-Վալյադոլիդ-Բուրգոս-Միրանդա-դե-Էբրո-Վիտորիա-Սան-Սեբաստյան-Իրուն), Ուղիղ գծով  Մադրիդ - Բարսելոնա, Մադրիդ-Բուրգոս (ներկայումս չի շահագործվում) և Մադրիդ-Լեոն նոր արագընթաց երթուղին։
Պատմություն
Մադրիդի հյուսիսում երկաթուղային կայարան կառուցելու գաղափարը առաջարկվել է դեռևս Երկրորդ Հանրապետության ժամանակ, հասարակական աշխատանքների գծով նախարար Ինդալեսիո Պրիետոյի կողմից հյուսիսային ուղղությամբ դեպի Բուրգոս նոր երկաթուղագիծ կառուցելու նախագծի շրջանակներում, չնայած այն ժամանակ նախատեսվում էր կառուցել այլ վայրում, ներկայիս Չամարտին կայարանից հարավ։
1979 թվականի հուլիսի 29-ին Չամարտին կայարանում ահաբեկչություն իրականացվեց ԷՏԱ ռազմաքաղաքական խմբավորման կողմից, մեկ մարդ զոհվեց, մի քանիսը վիրավորվեցին և զգալի նյութական վնաս պատճառվեց։ Չամարտին կայարանի պահախցիկում տեղադրված ռումբի հետ միաժամանակ ահաբեկչություններ իրականացվեցին Ատոչա կայարանում և Բարախաս օդանավակայանում ։
1980-ական թվականներին Ւսպանիան սկսեց երկաթուղային ցանցի վերակառուցումը և Չամարտին կայարանը դարձավ Մադրիդի գլխավոր երկաթուղային հանգույցը, չնայած նրա ոսկե դարը դեռ չէր հասել։ 1986 թվականին սկսվեց Ատոչա կայարանի վերակառուցումը Սևիլյայի ուղղությամբ արագընթաց գնացքների սպասարկումն ապահովելու նպատակով։ Այդ պահից Չամարտին կայարանը սպասարկում էր քաղաքի ամբողջ երկաթուղային հաղորդակցությունը, բացի Գալիսիայից եկող գնացքները, որոնք ժամանում էին Նորտե կայարան։ 1992 թվականին Ատոչայի շահագործման հանձնումից հետո, Չամարտին կայարանի նշանակությունը նվազեց, այն չընդգրկվեց արագընթաց երկաթուղային հաղորդակցության զարգացման նախագծի մեջ, իսկ հեռավոր հաղորդակցության մյուս գնացքները տեղափոխվեցին Ատոչա։
2004 թվականից Չամարտին կայարանը գտնվում է վերափոխման գործընթացում, որը կոչված է վերականգնելու նրա նախկին առաջատար դիրքերը։ 2007 թվականի դեկտեմբերից Չամարտին կայարանից սկսեցին արագընթաց գնացքների շարժը դեպի Վալյադոլիդ։ 2008 թվականի հուլիսին շահագործման հանձնվեց նոր երկաթուղային թունել, որը միացրեց Չամարտինը Ատոչայի հետ Պուերտա դել Սոլ հարթակով։
Արտաքին հղումներ
Կատեգորիա:Մադրիդի կայարաններ Կատեգորիա:Չամարտին
Վիկի Ադամս
Վիկի Ադամս (Vicki Adams, ), շոտլանդացի կյոռլինգիստուհի։ Հանդես է գալիս Կյոռլինգի Մեծ Բրիտանիայի հավաքականում։ Կյոռլինգով զբաղվում է մանկությունից։ Առաջին մարզիչները եղել են նրա ծնողները։ Նրա ավագ քույրը՝ Քեյ Ադամսը նույնպես կյոռլինգիստուհի է և Շոտլանդիայի հավաքականի կազմում մասնակցել է Եվրոպայի 2011 թվականի առաջնությանը ։ Վիկին ինքը Մեծ Բրիտանիայի կյոռլինգի հավաքականի կազմում որպես թիմի երկրորդ համար մասնակցել է 2014 թվականի ձմեռային օլիմպիական խաղերին և դարձել բրոնզե մեդալակիր ։
Վիկին սոցիոլոգիա և քրեագիտություն է ուսումնասիրել Ստիրլինգի համալսարանում։
2018 թվականին նա ամուսնացել է Էնդրյու Չալմերսի հետ և վերցրել նրա ազգանունը ։ Ներկայումս ամուսնու հետ ապրում է Ստրանրարում կամ Ստիրլինգում ։
Մոնիկա Գելեր
Մոնիկա Գելլերի կերպարը ներկայացվում է որպես պերֆեկցիոնիստական, մրցակցային և օբսեսիվ-կոմպուլսիվ բնավորության գծերով օժտված շեֆ-խոհարարուհի, ով նաև հայտնի է իր հիվանդագին մաքրասիրությամբ։ Ռոս Գելլերի կրտսեր քույրն է և Ռեյչել Գրինի դպրոցական ընկերուհին։ Վերջինս սեփական հարսանիքից փախչելուց հետո վերամիավորվում է Մոնիկայի հետ։ Ռեյչելը մի քանի տարի բնակվում է Մոնիկայի բնակարանում, այնուհետև՝ տեղափոխվում, որպեսզի Մոնիկան բնակվի զուգընկերոջ՝ Չենդլերի հետ։ Զույգը շուտով ամուսնանում է։ Երկկողմանի անպտղության պատճառով ամուսինները որդեգրում են նորածին երկվորյակներ Ջեքին և Էրիկային և տեղափոխվում Նյու Յորքի արվարձաններ։
Հեռուստաշոուի համահեղինակները Մոնիկայի դերում սկզբնապես տեսնում էին դերասանուհի և կատակերգու Ջանին Գարոֆալոյին։ Քորթնի Քոքսին առաջարկվել էր Ռեյչելի դերը, սակայն դերասանուհին նախընտրում է մարմնավորել հենց Մոնիկային, քանի որ վերջինիս ուժեղ անհատականությունն առավել հոգեհարազատ էր թվում նրան։ Ռեյչելի դերը բաժին է հասնում Ջենիֆեր Էնիսթոնին, ով մինչև շոուի հեռարձակումը դիտարկվում էր որպես Մոնիկայի հնարավոր դերակատար։
Չնայած հեռուստաշոուի տասնամյա ցուցադրման ընթացքում արժանանալով դրական գնահատականների, Քոքսը «Ընկերների» միակ գլխավոր դերակատարն է, ով երբևէ չի առաջադրվել Ոսկե գլոբուս մրցանակի ։
Արտաքին հղումներ
Կատեգորիա:«Ընկերների» կերպարներ Կատեգորիա:Հորինված ամերիկացիներ Կատեգորիա:Կերպարներ այբբենական կարգով
Գարգանտա դել Վիլյար
Գարգանտա դել Վիլյար (Garganta del Villar), քաղաք Իսպանիայում, մտնում է Ավիլա նահանգի կազմի մեջ, Կաստիլիա և Լեոնի ինքնավար համայնքում։ Վարչատարածքային միավորը գտնվում է Էլ Բարկո դե Ավիլա Պեդրիխիտա շրջանում։ Զբաղեցնում է 18,57 կմ² տարածք։ Բնակչությունը՝ 49 մարդ (2010 թվականի տվյալներով)։ Նահանգի վարչական կենտրոնից ունի 47 կմ հեռավորություն։
Արտաքին հղումներ
Կատեգորիա:Իսպանիայի քաղաքներ Կատեգորիա:Իսպանիայի բնակավայրեր
Ֆուկոկուրտ ան Սանտեր
Ֆուկոկուրտ ան Սանտեր (Foucaucourt-en-Santerre), համայնք Ֆրանսիայի Պիկարդիա մարզի Սոմ գավառում :
Բնակչությունը 2006 թվականի դրությամբ կազմում է 254 մարդ, բնակչության խտությունը` 36.76 մարդ/կմ²: Բնակավայրը զբաղեցնում է 6.91 կմ² տարածք:
Աշխարհագրություն
Գտնվում է Փարիզ քաղաքից 120 կմ հյուսիս, Ամյեն քաղաքից 35 կմ արևելք:
Ծանոթագրություններ
Կատեգորիա:Ֆրանսիայի բնակավայրեր
Ալոիզիա Վեբեր
Կոնստանցիա Մոցարտի քույրը։
Կենսագրություն
Ծնվել է Ցել Իմ Վիզենթալում, Վեբեր ընտանիքի չորս դստրերից մեկն է։ Նրա քույրերն են սոպրանո Ժոզեֆա Վեբերը (1758—1819), որը Մոցարտի «Կախարդական ֆլեյտա» օպերայում կատարել է գիշերվա թագուհու դերը, Կոնստանցիա Վեբեր՝ Մոցարտի կինը, Սոֆի Վեբերը։ Նրա զարմիկը եղել է կոմպոզիտոր Կառլ Մարիա ֆոն Վեբերը։
Նրա ծնվելուց հետո ընտանիքը տեղափողվել է Մանհայմ։ Ալոիզիան մեծացել է այնտեղ։ 1778 թվականին տեղափոխվել է Մյունխեն, որտեղ տեղի է ունեցել նրա առաջնելույթը։ Հաջորդ տարի նա առաջարկ է ստացել տեղափոխվել Վիեննա՝ այնտեղ երգելու, ընտանիքը նրա հետ միասին սեպտեմբերին տեղափոխվել է Վիեննա։ Հայրը մի որոշ ժամանակ այնտեղ աշխատել է՝ որպես այցելուների տոմսերն ընդունող։ Սակայն նա մեկ ամիս անց հանկարծամահ է եղել։
Ալոիզան Վիեննայում շուրունակել է իր կարիերան բավականին հաջող, նամանավանդ առաջիկա երկու տասնամյակների ընթացքում։
1780 թվականի հոկտեմբերի 31-ին նա ամուսնացել է Իոսիֆ Լանգեի հետ, որը արքունական թատրոնում դերասան էր, նաև եղել է նկարիչ և նկարել է Մոցարտի դիմանկարը։ Ալոիզիան եղել է Լանգեի երկրորդ կինը, առաջին կինը մահացել էր 1779 թվականին ։
1782 թվականին նա տեղափոխվել է Բուրգթատրոնում ՝ իտալական օպերաներում հանդես գալու համար։ Այսպես շարունակվել է ընդամենը ութ ամիս, շուտով նա ճանաչվել է «պերսոնա նոն գրատա» աշխատավարձի և դերերի բաշխման հետ կապված։ Նա շարունակել է երգել, սակայն արդեն Քերնթներթոր թատրոնում, ինչպես նաև Բուրգթատրոնում խաղալ դրվագային դերեր։ 1795 թվականին մեկնել է հյուրախաղերի իր քրոջ՝ Կոնստանցիայի հետ։ Այդ տարվանից սկսած նա դադարել է ապրել իր ամուսնու հետ։
Նա ծերությունն անցկացրել է Զալցբուրգում քույրերի՝ Կոնստանցիայի և Սոֆյայի հետ։
Հարաբերություններ Մոցարտի հետ
Մոտավորապես 1777 թվականին 21-ամյա Վոլֆգանգ Ամադեուս Մոցարտը որոշ ժամանակ անցկացրել է Մանհեյմում, որտեղ նա հույս ուներ գտնել աշխատանք։
Ալոզիա Վեբերը գրականությունում
Մոցարտի և Ալոզիայի հարաբերությունները թեմա են դարձել Ջուլիետ Ուոլդրոնի «Մոցարտի կինը» վեպի համար (2000)։
Ծանոթագրություններ
Կատեգորիա:Վոլֆգանգ Ամադեուս Մոցարտ Կատեգորիա:Գերմանացի երգչուհիներ Կատեգորիա:Գերմանացի սոպրանոներ Կատեգորիա:Գերմանացի դերասանուհիներ Կատեգորիա:Գերմանացի կոմպոզիտորներ Կատեգորիա:Գերմանացի օպերային երգչուհիներ Կատեգորիա:Թատրոնի դերասանուհիներ
Արուս Բաբալյան
Արուս Գրիգորի Բաբալյան, հայ երգչուհի (քնարական սոպրանո), մանկավարժ։ ՀԽՍՀ արվեստի վաստակավոր գործիչ (1954)։
Կենսագրություն
1921 թվականին ավարտել է Թիֆլիսի կոնսերվատորիան, ապա հրավիրվել Երևան և մասնակցել կոնսերվատորիայի հիմնադրմանը, եղել մեներգեցողության առաջին ուսուցչուհին, միաժամանակ հանդես եկել համերգներով։ 1930-1935 թվականներին եղել է Թբիլիսիի Կ․ Մարջանիշվիլու անվան վրացական թատրոնի կոնցերտմայստերը, 1927-1936 թվականներին՝ Ստեփան Շահումյանի անվան հայկական պետական թատրոնի երաժշտական մասի ղեկավարը։ 1947-1954 թվականներին դասավանդել է Լենինականի Կարա-Մուրզայի անվան երաժշտական ուսումնարանում։ Գրել է «Բիչեր Սթոուի» «Քեռի Թոմասի խրճիթը», «Բոռ» (ըստ Էթել Լիլիան Վոյնիչի), Դերենիկ Դեմիրճյանի «Քաջ Նազար» ներկայացումների երաժշտությունը։
Յուան Բայերս
Յուան Բայերս (Euan Byers, ), շոտլանդացի կյոռլինգիստ։ Հանդես է գալիս Մեծ Բրիտանիայի կյոռլինգի հավաքականում։ Հասակը 1,73մ է, իսկ քաշը՝ 91կգ։ Կյոռլինգով զբաղվում է մանկությունից։ Յուանն Բայերսը կյոռլինգի աշխարհի և Եվրոպայի չեմպիոն է։
Ջերմանց մխիթարություն
«Ջերմանց մխիթարություն», միջնադարյան հայ դասական բժշկության հիմնադիր Մխիթար Հերացու հիմնական աշխատությունը։ Գրվել է 1184 թ.։ Բաղկացած է հեղինակի առաջաբանից և 46 գլխից։ Հնագույն գրչագիրը գտնվում է Մեսրոպ Մաշտոցի անվան Մատենադարանում (ձեռ․ JNP 416, ընդօրինակված 1279 թ.)։ Գրքի համառոտ խմբագրությունը կազմում է «Գագիկ-Հեթումյան» բժշկարանի երկրորդ մասը (Վենետիկի Մխիթարյանների Մատենադարան, ձեռ․ JSS 1281)։ Ավելի ուշ (1700-րդ) գրչագիր է Փարիզի ազգային գրադարանի բնագիրը, որը հրատարակվել է 1832 թվականին, Վենետիկում։ 1908 թ. Էռնեստ Զեյդելը թարգմանել է գերմաներեն, 1955 թ.՝ Լ․ Հովհաննիսյանի խմբագրությամբ լույս է տեսել ռուսերեն թարգմանությունը։
Վերին Յամբոշ
Վերին Յամբոշ, գետ Ռուսաստանում, գտնվում է Ալթայի հանրապետության տարածքում։ Գետի երկարությունը 13 կմ։ Գետաբերանը 80 կմ է, աջ ափին է Ույմեն գետը։ Ըստ Պետական ​​ջրային կադաստրի Ռուսաստանը վերաբերում է Verhneobskomu ավազանի շրջանի ջրային տնտեսության բաժնի գետի ։ Տվյալներն ըստ ջրային ռեսուրսների ֆեդերատիվ տեսչության ։
Հաագայի գերմանական դպրոց
Հաագայի գերմանական դպրոց (Deutsche Internationale Schule Den Haag), գերմանական դպրոց Նիդերլանդների Հաագա քաղաքում ։ Հիմնադրվել է 1863 թվականին։ Դպրոցը ներառում է տարբեր տարիքային խմբեր՝ 1-ից 12-րդ դասարանների ։